open-index/open-wikipedia-markdown huggingface dataset:
Portunhol

**Portunhol** es la nom de un pijin cual es usada entre parlores portuges e espaniol. On ave multe varias de portunhol. La novela Mar paragayo de Wilson Bueno es en portunhol (e ance guarani.)
Connecticut

**Connecticut** es un stato de la Statos Unida de America.

La site capital es Hartford.

Connecticut es un de statos orijinal de la SUA.
Illinois

**Illinois** (pronunsiada "ilanoi") es un stato de la Statos Unida de America.

La site capital es Springfield, e la site la plu grande es Chicago (pronunsiada "xicago"). La 2/3 de la popula de Illinois abita en Chicago.

El es la stato de Abraham Lincoln, la "libror de la sclavos".
Kentucky

**Kentucky** (pronunsiada "centaci") es un stato de la Statos Unida de America.

La site capital es Frankfort.
Louisiana

**Louisiana** (pronunsiada "luiziana" o "luziana") es un stato de la Statos Unida de America.

La site capital es Baton Rouge ("baton ruj").

La site la plu grande es Orleans Nova (New Orleans en engles, pronunsiada "nu orlins" o "norlins") (q.v.) a la boca de la Rio Mississippi.

Louisiana ia es un de la statos cual ia parti de la SUA e ia junta se a la Statos Federada de America.

Lo es ance clamada "la stato de la pelican" e no "la stato cadjen".

Sola en la SUA, la contias es clamada "parocias" (*paroisses* en franses, *parishes* en engles.)
Massachusetts

**Massachusetts** (pronunsiada "masatxusets") es un stato de la Statos Unida de America.

La site capital es Boston.

Massachusetts es un de destri statos orijinal de SUA. Lo es en Nova England.

La stato ave 14 contias, 13 con nomes de England, ma la contias non jua un parte en governa. La sola contia con nom american orijinal es Nantucket, un isola de 10 000 animas, a sude de Cape Cod.

La majoria de la popla vive en la area de Boston estendeda.

## Vide ance
* Massachusett
Minnesota

**Minnesota** es un stato de la Statos Unida de America.

La capital es Saint Paul.
La site la plu grande es Minneapolis.
Missouri

**Missouri** (pronunsiada "mizuri") es un stato de la Statos Unida de America.

La site capital es Jefferson Site.
La site la plu grande es San Louis (engles: *Saint Louis*, pronunsiada "sent luis" o "sent lui")
New Mexico

**Mexico Nova** (*New Mexico* en engles) es un stato de la Statos Unida de America.

La capital es Santa Fe.
Rio Chagrin

La **Rio Chagrin** es un rio en Ohio norde-ueste. La nom de la rio veni de la nom vea per la loca de la originales american Erie, la "Sha-ga-rin," o "acua clara". La Rio Chagrin core tra la areas suburban de Cleveland en la contias de Cuyahoga, Geauga, a Portage. Final, el core a en Lago Erie.
Ohio

**Ohio** (pronunsiada "ohaio") es un stato en la Statos Unida de America. Lo es locada en la parte *"midwest"* ("media ueste:" ueste de la Apalatxias, norde de la Rio Ohio, e este de la Rio Mississippi.)

La capital es Columbus.

Vide ance la Rio Chagrin.
Dakota Sude

**Dakota Sude **(*South Dakota* en engles) es un stato de la Statos Unida de America. La site capital es Pierre (pronunsiada "pir"). El es juntada la SUA en 2 novembre 1889.
Texas

**Texas** (pronunsiada "tecsas") es un stato de la Statos Unida de America.

La site capital es Austin. La sites la plu grande es Houston (pronunsiada "iuston") e Dallas.

Lo es un de statos cual constituida la Statos Federada de America.
Tennessee

**Tennessee** (pronunsiada "tenesi") es un stato de la Statos Unida de America.

La site capital es Nashville.

Lo ia es un de statos cual ia parti de la SUA e ia junta se a la Statos Federada de America.

Tennessee borda Kentucky al nord, Virginia al nord-este, North Carolina al est, Georgia, Alabama, e Mississippi al sud, Arkansas al sud-ovest, e Missouri al nord-ovest. Tennessee es la 36-esma plu grande per area e la 15-esma plu populosa de la 50 statos. Segun la Census Bureau de SUA, la populacion estimada de la stato en 2024 es 7.22 milion.

Tennessee se situa en la sud-est de la SUA, es tende de la colinas undulante de la montanas Appalachian en la est hasta la planas de inundacion de la fluvio Mississippi en la ovest. La nomine "Tennessee" veni de la site Tanasi de la Cherokee, un de la plu notabli asentias indigena ante la venida de la europeanos.

Tennessee ia nase en la Asocia Watauga, un pacte de la frontiera en 1772, reconoseda como la prima governantia constitucional a ovest de la montanas Appalachian.
Virginia

**Virginia** (pronunsiada "verdjinia") es un stato de la Statos Unida de America. El es un de la des-tre statos original.

La site capital es Richmond. La popla es 8 100 000.

En 17 april 1861, Virginia vota parti la Statos Unida e, en 24 april 1861, el junti la Statos Federada de America. Pos la gera interna, el ia es re-entrada ofisial a la SUA en 26 janero 1870.

Ofisial: Commonwealth of Virginia. Fundada 1607 como colonia de England.

Motto: *Sic Semper Tyrannis* (Latina per "tal sempre, tiranos", referente a la gera per autonomia de Britan, pd la Revolui American).
Rhode Island

**Isola Rhode** (engles: Rhode Island, orijinal *State of Rhode Island*) es un stato de la Statos Unida de America. Lo es la stato la plu peti de la SUA. La stato es un parte de England Nova. La cuantia de abitores es plu ca un milion, numero 43 entre la statos. Lo ia es fundida en 1636.

La site capital es Providence. (170 000)

Pare ce la nom veni de nederlandes: *Roodt Eilandt* ("isola roja").
Washington

**Washington** (pronunsiada "uaxington") es un stato de la Statos Unida de America.

La site capital es Olympia. La site la plu grande es Seattle (pronunsiada "siatal").
West Virginia

**Virginia Ueste** (*West Virginia* en engles) es un stato de la Statos Unida de America.

La cite capital es Charleston.

Virginia Ueste ia es un parte de la stato Virginia asta la gera interna, cuando lo ia parti de Virginia e ia deveni un stato separada.
Wyoming

**Wyoming** (pronunsiada "uaioming") es un stato de la Statos Unida de America.

La site capital es Cheyenne. Wyoming conteni la parte la plu grande de la Parce Nasional de Yellowstone, cual ia es instituida par la congresa de la SUA e suscriveda par presidente Ulysses S. Grant a 1 marto 1872. Lo ia es la parce nasional prima en la SUA e (posible) en la mundo.
Teatro de opera de Hanoi

La **Teatro de opera de Hanoi** (viet: *Nhà hát lớn Hà Nội*) es un teatro de opera en la sentro de Hanoi, en Vietnam. Lo ia es construida par la dirije colonial franses entre 1901 e 1911.
Axa

Un **axa** es un util tipal usada per talia lenio. Lo es tipal composada de un lamina pesosa de aser, liada en angulo reta a un manico de lenio.
Airoporto internasional de Tokyo

La **airoporto internasional de Tokyo** (東京国際空港 *Tōkyō Kokusai Kūkō* en japanes, ance nomida 羽田 *Haneda*) es un airoporto major de Japan.  Con la airoporto internasional Narita, lo servi la areas urban de Tokyo, Kawasaki, Yokohama, Chiba, e Saitama.  La airoporto es en la distrito de Ota en Tokyo. Lo es 14 cilometres sude de la stasion ferovial xef de Tokyo.

La codigo IATA de airoporto es **HND**, e la codigo ICAO es **RJTT**.

La airoporto ia es abrida en 1931.
Airoporto internasional de Japan sentral

La **airoporto internasional de Japan sentral** (中部国際空港 *Txubu cocusai cuco* en japanes, ance clamada *Centrair *en engles, o セントレア*Sentorea *en japanes) es un airoporto major de Japan.  Lo servi la area urban de Nagoya.  La airoporto es en la teritorios munisipal de Toconame. Lo es sur un isola artifisia en la baia de Ise, e lo es 35 cilometres sude de la sentro de sita de Nagoya.

La codigo IATA de airoporto es **NGO**, e la codigo ICAO es **RJGG**.

La airoporto ia es abrida a 17 febrero 2005.
Aironautica

**Aironautica** (de elinica *ὰήρ*, cual sinifia "aira" e *ναυτική* cual sinifia "naviga") es la siensa de studia la viaja tra aira.

## Istoria
Atentas de vola sin comprende aironautical ia es fada de la tempos plu temprana, tipal construinte alas e saltante de un tore con resulta matante.

Investigores plu saja ia atenta gania alga comprende razonada tra la studia de la vola de avias. Un esemplo temprana es la testos egiptian temprana. La siensistes medieval muslim ia fa tal studias. La fundores de aironautica moderna, Leonardo da Vinci en la Renase e Cayley en 1799, ambos ia comensa sua investigas con studias de la vola de avias.

En la sentenio 10 la ideas de Caylet ia es refinada , probada e estendeda. Investigores xef inclui Otto Lilienthal e Horatio Phillips.
Asirianes

**Asirianes** es un etnico nativa de Asia sude-ueste. Alga de los identifia se como aramis. Los parla dialetos variosa de arami moderna, e los parla ance otra linguas, dependente de la pais do los abita. Los declara ce los es desendentes de la popla de Asiria, un de la sivilias la plu antica en la mundo, cual ia orijina en la 2500 aec en Mesopotamia.
Arco de pede

La **arcos de pede**, formida par la osos tarsal e metatarsal, fortida par ligamentos e tendones, permete la pede suporta la pesa de la corpo en la posa erijeda con la min pesa.
Barbara Oakley

**Barbara Oakley** (naseda Barbara Ann Grim, 1955) es un profesor de injenia en la Universia de Oakland.
Banco de England

La **Banco de England** es la banco sentral de la Rena Unida e un model sur cual la plu parte de la bancos sentral ia fundi se. Instituida en 1694 per ata como la bancor de la Governa de la Rena Unida, lo es la banco du de la plu anticas cual opera oji, pos la *Sveriges Riksbank*. La Banco de England es la banco oto de la plu veas de mundo. La Banco ia es un poseseda privata de sua asionores entre sua fundi en 1694 e sua nasionali en 1946.
Biblioteca de Autores Españoles

La ***Biblioteca de Autores Españoles desde la formación del lenguaje hasta nuestros días*** (en lingua franca nova: *Biblioteca de autores espaniol de la formi de lingua asta nosa dias*) ia es un colia leteratural de 71 volumes de clasicas castilian publicida entre 1846 e 1880 par Manuel Rivadeneyra e sua fio Adolfo Rivadeneyra, la atenta un de edita con seria filolojial e per tota lejores la obras xef de la leteratur espaniol.
Catedral de Noyon

La **catedral de Noyon** (franses: *Cathédrale Notre-Dame de Noyon*) es un eglesa catolica e catedral pasada, locada en Noyon, Frans. Lo ia es la seja de la Bispia de Noyon, abolida en 1801 e fusada con la Bispia de Beauvais. La catedral ia es construida en la loca de un eglesa ardeda en 1131 e es un esemplo de la cambia de la arciteta romanica a la gotica.
Caspar David Friedrich

**Caspar David Friedrich** (5 setembre 1774 - 7 maio 1840) ia es un depintor de vista romanticiste deutx, regardada como la artiste deutx la plu importante de sua jenera. Sua interesa xef como artiste ia es la contempla de la natur e sua labora anticlasica xerca espresa un responde sujetal e emosial a la mundo natural.
Carne moleda

**Carne moleda** es carne axida a picos par un molin de carne. La carne usada es la musculos, gras e nervos e pote es de ave, de bove, de porco o de oveta. En alga casos, lo pote es usada como pleninte en varia comables como ravioli, caneloni, lasanie, crocetas, empanadas, empanadetas, etc.
Crepe

Un **crepe** (de franses crêpe, [kʁɛp]) es un tipo de tortilia multe magre de un pasta fritada. Tipal, la crepe ave un strato dulse o saborosa. Lo es asosiada xef con cosina franses, spesial de la rejion Bres. ma la fabrica e come de los es sperdeda a Nederland e Beljia, Canada, Africa norde, e America sude, etc.

En Frans e Belia, crepes es comeda tradisional a la festa de candelas, febrero 2 (engles: Candlemas, franses: La Chandeleur). En Frans esta dia santa ia develop la nometa *Le Jour des Crêpes*. En 472, Pape Gelasio 1 ia ofre candelas a peregrinores franses cual ia visita Roma per selebra la festa. La festa es un desendente posible de un de la festas roman de la sol.

crepes dulse es jeneral fabricada en farina de trigo. Cuano dulse, los pote e comeda como parte de come de matna o como un deser. Plenidas comun inclui nutela, conservadas, zucar, xirope de aseto, jus de limon, crema bateda, frutas, etc.

Crepe saborosa es fabricada con farinas nontrigo, como saraseno. Los es comun creada con farina de trigo, ma alora la zucar es ometeda. Donce, es libre de gluten e donce bon per los con un alerjia a gluetn. Tipal plenidas inclui ceso, jamon, ovos, ratatui, xampiniones, caxofa, etc.

Crepes pote es ance usada per crea tortas par pone un su lunlotra, con crema entre cada nivel de 15 a 30 stratos. Alga persones usa lo como un sustitui per la torta tipal per aniversias.

Per crea crepes multe magra, lo es esensal ce on ave un pasta sin masas o bultos, cual no es fasil. Pos bate, lo es plu bon si on pote permete la pasta resta per un dui ora o an tra la note, per permete ce la bolas desapare. 

Con un comeda tan popular, crepes ave multe nomes en multe linguas. En Europa:
:Xcip: pallaçinka
:Asturian: frixuelo
:Bresonica: krampouezh
:Balgarsce: палачинка
:Cornoica: krampoeth
:Txesce: palačinka
:Nederlandes: pannenkoek
:Esti: pannkook, ülepannikook
:Faroisce: pannukaka
:Suomi: ohukainen, lätty, lettu or räiskäle
:Galisian: filloas
:Deutx: Pfannkuchen, Austria: Palatschinke
:Elinica: κρέπα (krépa)
:Magiar: palacsinta
:Icelansce: pönnukaka
:Italian: crespella
:Cazac: құймақ (quymaq)
:latvisce : pankūka
:Lietuvisce : lietiniai blynai
:Macedonian: палачинка
:Polsce: naleśniki
:Portuges: crepe
:Romanian: clătită
:Rusce: блины (bliny)
:Serbsce/Corvatsca: palačinka, палачинка
:slovensce: palacinka
:Slovenian: palačinka
:espaniol: crepes
:Turces: krep, akıtma
:Ukrainsce: млинці, налисники (mlyntsi, nalysnyky)
:Cimri: cramwyth
Cristianisme ueste

**Cristianisme ueste** es composada de la Eglesa Latina de la Eglesa Catolica, e alga ramos protestante. La nom ia es aplicada per distingui lo de cristianisme este.
Cristianisme en la sentenio 1

**Cristianisme en la sentenio 1** trata sur la anios forminte de la comunia cristian temprana. La seguores un de Iexu ia composa un seta iudi apocalisal, a cual istoristes refere como cristianisme iudi. La Apostoles ia sperde de Ieruxalim, fundinte la Sejas Apostolal, suposable seguente la comanda de la Comision Grande de estende la ensenias de Jesus  a "tota la nasiones".

Restoristes cristian proposa ce la eda apostolal de la sentenio 1 representa un forma plu pur de cristianisme cual debe es adotada en la eglesa como lo esiste oji.
Econometria

**Econometria** es la ramo de economia cual aplica metodos statistical a la studia empirical de teorias e relatas economial.
Dothraki

**Dothraki** es un lingua construida par la Language Creation Society de Los Angeles.

Lo es construida per la serie de television *Game of Thrones* (*Jua de Tronos*), derivada de la serie de libros *Song of Fire and Ice* (*Canta de Foco e Jelo*) par George R. R. Martin.

Dothraki es la lingua de la Dothraki (la Cavalores). La singular es *dothrak*. La lingua no ave un scrive.

Seguente *Radio 4* de la BBC en maio 2013, la lingua ave 3 700 parolas. 

## Esemplos

*hazazh : mar

*vaes : vila (pe, Vaes Dothrak)
*Vilajerosh Adori : Jua de Tronos
*vorsa : foco
*jesh (pronunsiada "djex") : jelo
*yalli : enfante
*zhor : cor
*hrazef : cavalo
*jalan : luna
*vojjor : dios

## Lias

*http://en.wikipedia.org/wiki/Dothraki_language (disponable en 8 linguas)
*http://en.wikipedia.org/wiki/Language_Creation_Society (disponable en 4 linguas)
*http://www.lagardedenuit.com/ (franses e 5 otra linguas)
*http://iceandfire.wikia.com/wiki/Dothraki_Sea (engles)
Crise economial espaniol de 2008-2014

La **crise espaniol** refere a la crise economial cual ia comensa en 2008 e ce, tra la anios, ia mostra no es sola un crise economial ma ance sosial, institual, teritorial e political. An si la Instituida Nasional de Statistica afirma ce lo ia fini en 2014, la valuas de ante la crise ancora no ia es recovreda e, par causa de esta, on ave debates esce la crise ia fini.
Eglesa de Saint-Nicolas-du-Chardonnet

**Saint-Nicolas-du-Chardonnet** es un eglesa catolica de la sentro de Paris, locada a lado de la Maison de la Mutualité, en la 23 de la strada de la Bernardines, en visineria de Saint-Victor en la distrito V.
Endositose

**Endositose** es un forma de transporta ativa en cual un selula transporta moleculas (como protenas) a en un selula per engolinte los en un prosede usante enerjia. Endositose e sua corespondente, esositose, es usada par tota selulas car multe sustantias cimical importante per los es moleculas polal grande cual no pote pasa tra la plasma idrofobica o la membrana selulal per medias pasiva.
Facebook

**Facebook** es un rede sosial american lansada en febrero 2004 operada e poseseda par Facebook, Inc. En janero 2011, el ia ave 600 miliones de usores.

## Lias esterna
* Paje ueb
Fisica clasica

**Fisica clasica** refere a la teorias de fisica cual presede teorias plu moderna, completa o plu vasta aplicable.
Harja

Un **harja** es la strofe final de un  muwashshah, un jenero lirica de Al-Andalus scriveda en arabi o en lingua romanica.

## Nom
En arabi lo es nomida خرجة‎‎ *kharjah* [ˈxærʒɐ], cual sinifia "final". En espaniol la nom es *jarcha* [ˈxaɾtʃa] e en portuges *carja* [ˈxaɾʒɐ].
Golfo Bengala

La **Golfo Bengala** es un parte de la Mar Indian a sude de Bangladex, a este de Barat, e a ueste de Miama e Tai.
Gauda

**Gauda** (en nederlandes: "gouda", pronunsiada /ˈɣʌu̯daː/) es un ceso dur de Nederland, tipal en la forma de un rota spesa con un casca jala. Lo es un de la cesos la plu famosa en la mundo.
Gas invernerial

La **gases invernerial** es gases en la atmosfera cual asorbe e emite radia en la media infraroja termal.

## Lias esterna
* Un acorda nova sur gases invernerial
Fruta

La parola **fruta** ave multe sinifias cual depende de la situa.  En botania, un fruta es la ova matur, con la semes, de un planta florinte. En multe spesies, la fruta inclui la teseda sirca la ova. Fruta es la modo par cual plantas florinte distribui sua semes.

En cosina, cuando comedas es clamada "fruta," la parola es per la plu parte usada per la frutas cual es comable, dulse, e pulposa, per esemplo prunas, pomas, e oranias.
Istoria de espaniol

La lingua conoseda como **espaniol** ia nase de un dialeto de latina parlada cual ia evolui en la parte norde-sentro de la penisola Iberian pos la cade de la Impero Roman Ueste en la sentenio 5. Un norma scriveda ia es developada en la sites Toledo (sentenios 13 a la 16) e Madrid (de 1560).

En la 1000 anios pasada, la lingua ia estende a sude asta la Mar Mediteraneo, e ia pasa a la impero espaniol, xef en America.

Oji lo es la lingua ofisial de 21 paises e de multe organizas internasional. Lo es ance un de la ses linguas ofisial de la Nasiones Unida.
Istoria de Scotia

La **istoria de Scotia** ia comensa en la fini de la paleolitico, 10,000 anios aec. La istoria rejistrada de Scotia ia comensa con la aveni de la Impero Roman en la sentenio 1, cuando la provinse de Britannia ia estende asta la linia entre la *firth of Clyde* (estuario de la rio Clyde) e la *firth of Forth* (estuario de la rio Forth). A la norde ia es Caledonia, de cual la popla ia es conoseda en latina como "picti" (la pintida). La revoltas constante ia fa ce la soldatos ia retira plu sude: la Muron de Adriano ia atenta proteje la paises sude de la romanes, e la Muron de Antonino ia atenta move la frontera plu a la norde.
Irk Bitig

**Irk Bitig** es un manoscrito de la sentenio 9 re divina cual ia es descovreda en la "Cava Biblioteca" de la Cavas de Mogao en Dunhuang, Xina per Aurel Stein en 1907, e es oji en la colie de la Biblioteca Brites en London. La libro es scriveda en alfabeta turces antica (ance conoseda como "runas turces") e es la sola testo scriveda en turces antica conoseda. Lo es ance un fonte importante per conose la mitolojia turces antica.
Mario Quintana

**Mario Quintana** (1906-1994) ia es un poesiste brasilian, "la poesior de la cosas simple".
Fix:Drummond_e_Quintana.jpg
Istoriografia serbsce

La **istoriografia serbsce** refere a la metodolojia de studia la istoria de la popla serbsce, de pos la fundi de la stato serbsce. On pote divide la developa en cuatro partes xef: istoriografia tradisional, scola critica de Ruvarac, lega comuniste, e la promove renovida de la nasion serbsce.
Re Artur

La **Re Artur** ance conoseda como *Artur Pendragon* e *Artur de Britan*, es un carater importante en la leteratur european, spesial en la engles e franses, en cual es representada como la re ideal e en la gera e en la pas.
Enid Blyton

**Enid Blyton **(1897-1963) ia es un autor engles notada per sua poesias e naradas enfantin. 30 milion copias es ja publicida de los en 30 linguas.

Vide:
*Me ta gusta
*Suposa (poesia)
Gabriel Garcia Marquez

**Gabriel Gabriel Garcia Marquez** ia nase en 1928, en Colombia. El ia studia juderia e jornalisme en universia.

El ia junta la move sinistra, e ia segue de prosima la revolta de Cuba asta la vinse en 1959. El ia es la ami de Fidel Castro e ia fundi la ajenteria de novas en Cuba. El ia sposi Mercedes Barchae en 1958 e ave du fios.

El ia publici un de la plu grande de novelas en la mundo "Sento anios de solitaria." Esta ia nesesa dudes anios de rexerca, en cual el ia descrive la vive de sua vileta, la mundo de America latina, e avenis imajinal. A pos, el publici la novela "Amar en tempo de colera". El inventa un spesie popular de naradas, clamada "realisme majial," en cual el pone avenis real con elementos imajinal. Ance famosa es *La narada de un marinor perdeda a mar,* *Nun scrive a la jeneral*, e *Ama e otra demones.*

Un sita de Garcia Marquez:
 
"Cuando me ave no cosa per fa e es anoiada, me abitua a senta en un loca isolida en la biblioteca de mea scola, do los ave la colieda de Aldeana. Me leje los en tota, de libro prima a la ultima! Me leje *El carnero* ("la ovea-om"), memorias, recontas. Cuando me ia fini la anio ultima de scola media, me sabe plu ca mea mestre!"

El vade abita en Barselona, do el ia deveni un ami de eurditas espaniol como Carlos Barra e Vargas Llosa de America Sude. La anios cual el ia spende ala ia influe multe de sua capasias como un autor. En 1982, el ia deveni famosa cuando el reseta la Premio Nobel per leteratur. Sua jenio como un jornaliste es refletada en obras como *Entre cachacos* ("entre nativas") e *Reconta de un inondante.* En sinema, el partisipa en la scrive de senas de multe filmas derivada de sua naradas.
Wace

**Wace** (s 1110 – pos 1174), a veses ance refereda como Robert Wace, ia es un poesior normande. El ia nase en Jersi e ia crese en Normandia (el ia nara en la *Roman de Rou* ce el ia es portada a Caen cuando ia es un enfante).

## Vide ance
* Roman de Brut
The Hobbit

**The Hobbit** es un nara par J.R.R. Tolkien en la moda de un nara de fes. Lo descrive la aventures de un person peti (un hobbit) nomida Bilbo Baggins, encargada con la taxe de regania un anelo majiosa. La publici prima de la libro ia es en setembre 21, 1937. Lo ia es un narada autonom, ma lo ance ia es la comensa de un novela multe plu grande, "La senior de la anelos" (publicida en 1954 e 1955).
Ieruxalim

**Ieruxalim** - en ivri *יְרוּשָׁלַיִם* (Yerushaláyim), en arabi *القُدس‎* (al-Quds) o *أورشليم* (Ûrshalîm) - ave 900 000 abitores (2018). Lo es ofisial internasional, ma es declarada como propria par ambos Israel e Filastin. Ieruxalim es la capital ofisial de Filastin, an si sua governa opera de Ramallah. Lo es ance considerada par la popla de Israel como sua capital, ma no otra nasion reconose esta declara. An tal, lo es vera la loca de la congresa nasional, la *knesset*, la presidente, la ministro xef, etc.

Ieruxalim es un site con multe istoria, pe lo es la loca de multe avenis descriveda en la Atesta Nova de la Biblia. Lo es importante a tre relijios: iudisme, islam, e cristianisme. Orijinal, lo ia es la site la plu importante per la iudis, en cual la templo de Solomon ia es locada. Lo es ance la loca de la revive de Cristo, e la loca de la asende a sielo de Muhammad. Lo ia es dominada par multe imperos, notable Egipte, la Impero de Ptolemeo, la Impero Roman, la Califia Islamica, e plu resente, la Impero Osmanli. Pos la cade de la Impero Osmanli, la area ia es controlada par Britan. Per plu informa, vade a Israel e Filastin.

La canta *Jerusalem*, con parolas par poetiste William Blake, es la canta nasional nonofisial de England.

Apocalipse 21:2 *Et civitatem sanctem Hierusalem novam vidi descendentem de caelo a Deo, paratam sicut sponsam ornatam viro suo.* "E me ia vide la site santa Ieruxalim veni de la siel de Dio, preparada como un sposa adornada per sua sposo".
Malabo

**Malabo** es la capital de Gine Ecuatoral e de la provinse de Bioco Norde. Lo es locada en la costa norde de la isola de Bioco. Lo ave un cuantia de popla de 187.302 abitores.

Lo es la site la plu vea de Gine Ecuatoral.
Capeta Roja

**Capeta Roja** es un fable antica sur un fia peti e sua encontra con un lupo.

La narada plu conoseda es fundada en la varia de la Frates Grimm. Capeta Roja pasa tra la bosca per trae comeda per sua ava malada. La lupo vole come la fio, ma no vole es videda par otras. El demanda de Capeta Roja do es la casa de sua ava. La lupo vade a la casa de la ava e come el en un peso. Seguente, el desembla se como la ava e espeta per Capeta Roja. Cuando la fia ariva, la lupo engoli la fia, ance en un pesa. Un xasor ariva a la casa per aida la fia e la ava. El catura la lupo e abri sua stomaco, e relasa Capeta Roja e sua ava. Miraclosa, los no es ferida! Los pleni la stomaco de la lupo con rocas, e lansa el en la rio, do el afoca.

La narada orijinal ia es probable intendeda instrui enfantes de la periles de vade en la boscas sola, e de confide en stranjeres. Tra la anios, la narada ia deveni min violente, a multe veses sin la come de la carateres o la mori de la lupo.
Poesia

**Poesia** es un forma de espresa imajinosa cual influe la spirito par la sona e imajes de sua parolas. Poesia es un  de la artes la plu estendeda e antica. Orijinal fusada con musica en canta, poesia ia deveni autonom. Lo usa de ritmo es la prima cualia cual distingui poesia de prosa.

La *metre* es la nom per la ritmo cual asentua diferente la silabas de parolas. En alga linguas, ritmos poesial depende xef a longia de linia. Longia es determinada par la numero de silabas en un linia, par la numero de silabas asentuada en un linia, o par alga combina de numero e asentua.
La plu de poesia en engles es *iambic*, cual es fada de divides o pedes cual alterna entre un silaba asentuada e nonasentuada en un ritmo levante. Poesistes usa ance otra modos, como asona (la repete de vocales) e aletera (repete de consonantes). En poesia, la sona contribui a la sinifia multe plu ca en prosa. La loca de un parola en la linia, un cambia de metre, e la usa de rima e otra varias sonal per distingui parolas xef es metodos no comun usada par scrivores de prosa (con alga esetas!). 

Esemplos de ritmos (de du o tre silabas):
* iambo – nonasentuada - asentuada ("al**o**!")
* troceo – asentuada - nonasentuada ("c**a**ra")
* spondeo – asentuada - asentuada ("**no, no!**")
* piricio – nonasentuada - nonasentuada ("oce")
* datilo – asentuada - nonasentuada - nonasentuada ("**bo**nia")
* anapesto – nonasentuada - nonasentuada - asentuada ("a la **sol**")
* amfibraco - nonasentuada - asentuada - nonasentuada ("a **vi**a")

Poesia es dividable entre lirica, naral (epica, balada, romanses metral, recontas poesial), e poesia dramosa (en situas spesifada). Poesistes, en la mundo intera, influe lunlotra, an en linguas diferente. Poesia resente de America Norde ia es ricida par la tecnicas surealiste e  revoluinte par poesistes latina-american; la poesia franses ia impresa la poesia engles pos la concista normande en 1066; poesia xines ia influe la poesia japanes tra la sentenios; e la poesia elinica ia influe la poesia latina en la sentenio tre aec. Enscrives ieroglifo egiptian de 2600 aec ave tipos de poesia ancora reconosable aora: lamentas, odes, e imnos.

Poesias naral e lirica ia ave sua orijinas probable en emosias relijiosa. La plu antica de cantas o epicas reconta mitos de crea e de dios; epicas plu tarda reconta sur eroes cuasi divin; ancora plu tarda, los reconta de eroes istorial. En la SUA, revistas peti numerosa e dedicada per publici la poesias nova, multe universias ave poesiste-abitante, e leje de poesia par scrivores famosa o nova es videda como un sinia de la vive cultural en e estra la universia.

Vide alga formas diferente de poesias en la mundo.
* Haicu, un forma simple de Japan, con tre linias de sinco, sete, e sinco silabas.
* Tanaga, un forma de Pilipinas, con sinco linias de sete silabas en rimas variosa.
Astana

**Astana** (asta 2022 conoseda como Nur-Sultan) es la capital de Cazacstan.

Nomes istorial de la site:

* 1830-1961: Acmolinsk
* 1961-1992: Tselinograd
* 1992-1998: Acmola
* 1998-2019: Astana
* 2019-2022: Nur-Sultan
* Pos 2022: Astana
Atesta Nova

La **Atesta Nova** es la parte de la Biblia de cristianisme.  Lo inclui la vive e naras de Jesus Cristo, e leteras ("epistolas") de la Apostoles.

Evanjelio
*Evanjelio de san Mateo
*Evanjelio de san Marco
*Evanjelio de san Lucas
*Evanjelio de san Joan

Atas de la Apostoles (sin autor nomida, ma par costum, de Luca)

Epistolas de san Paul
*Epistola a la Romanes
*Epistola prima a la Corintianes
*Epistola du a la Corintianes
*Epistola a la Galatianes
*Epistola a la Efesianes
*Epistola a la Filipianes
*Epistola a la Colosianes
*Epistola prima a la Tesalonianes
*Epistola du a la Tesalonianes
*Epistola prima a Timoteo
*Epistola du a Timoteo
*Epistola a Tito
*Epistola a Filemon

Epistola a la Ivris (sin autor nomida, ma par costuma, de Paul)

Epistolas Catolica
*Epistola de san Jacobo
*Epistola prima de san Petro
*Epistola du de san Petro
*Epistola prima de san Joan
*Epistola du de san Joan
*Epistola tre de san Joan
*Epistola de san Juda

Apocalipse (sin autor nomida, ma par costuma, de Joan)

Esemplos:

* Nosa padre
* Evanjelio de san Lucas (tradui)
* Evanjelio de san Joan (tradui)
* Sermon a la montania
* Parabola de la bon samaritan
* Oio de un ago
* Petra prima
* Dona a Cesar
* La vidua (Biblia)
* Ma per trae un spada
Canta de Cantas

La **Canta de Cantas** es un poesia grande, pensada costumal scriveda par la re Salomon. La sinifia de la idea orijinal es nonconoseda, ma multe persones pensa diferente de sinifias como Cristo e sua Eglesa, la amia sensal entra un om e un fem, e posable vera un poesia entra la re Salomon e sua amadas.
Deuteronomio

La **Deuteronomio** (la dise du de la leges) es un libro de la Biblia cual parteni a la sinco libros de Mose.
Langobarda (lingua)

**Langobarda** es la lingua estinguida de la langobardas, un popla germanica ci ia coloni Italia en la sentenio ses. La lingua ia declina de la sentenio sete, ma ia resta cisa usada asta sirca 1000 ec. Langobarda es conservada sola como parolas individua sitada en testos latina.
Vandal (lingua)

**Vandal** es un lingua germanica este relatada a goto.  La vandales move de Scandinavia (cisa la area Vendel en Sveria) a la area de Polsca moderna e sude tra la Impero Roman, donce a Galisia e Espania sude, e final a Africa norde en 429 ec.

On conose poca sur la lingua vandal.  Un poca nomes personal en espaniol es de orijina vandal.
James Cagney

**James Francis Cagney minor** (17 julio 1899 - 30 marto 1986) ia es un ator e dansor american, an si el ia ave sua efeto la plu grande en filma.
Hendrik Marsman

**Hendrik Marsman** (Zeist, 30 setembre 1899 - Baia de Biscaia, 21 junio 1940) ia es un poesiste nederlandes.

Sua poesia 'Herinnering aan Holland' (elefen: 'Suvenir de Holland') es un de la poesias nederlandes la plu sabeda.
Ellen G. White

**Ellen Gould White** (26 novembre 1827 - 16 julio 1915) ia es un autor e un cristian american. El, juntada con otra gidores adventiste como Joseph Bates e sua sposo James White, ta formi la Eglesia Adventiste de la Dia Sete.
Plutarco

**Plutarco** ia es un biografiste e esajiste elinica, conoseda per sua Vives Paralel e Moralia. An si sua obras ia es scriveda en elinica, los ia es dirijeda a lejores elinica e roman.

## Biografia
### Vive temprana
Plutarco ia nase en un familia importante en la site peti de Ceronia, 80 cilometres este de Delfi, en la rejion elinica de Beotia. Sua familia ia es rica. La nom de la padre de Plutarco ia no es conservada, ma basida en la tradision elinica de repete un nom en jeneras alterna, lo ia es probable Nicarco (*Nίκαρχoς*). La nom de la avo de Plutarco ia es Lampria, como es atestada en Moralia en en sua Vive de Antonio.

## Obras
### Vives de imperores roman
La prima obras autobiografial de Plutarco ia es la *Vive de la imperores roman* de Augusto a Vitelio. De estas, sola la Vives de Galba e Oto survive.

### Vives paralel
La obra la plu conoseda de Plutarco es *vives Paralel*, un serie de biografias de elinicas e romanes famosa, ordinada en duples per lumina sua virtuas e mal abituas. La Vives survivente conteni 23 duples, cada con un vive elinica e otra roman, como ance cuatro Vives sin duple.
Instituida per la lingua macedonsce 'Krste Misirkov'

La **Instituida per la lingua macedonsce "Krste Misirkov"** (macedonsce: *Институт за македонски јазик „Крсте Мисирков“, Institut za makedonski jazik „Krste Misirkov“*) es la academia cual regula la lingua macedonsce. Lo es un parte de la Universia de Santas Cirilo e Metodio en Skopje, Macedonia.

## Lias esterna
* Paje ueb ofisial
Milox Obilitx

**Milox Obilitx** (serbsce: *Милош Обилић*) ia es un cavalero medieval serbsce en la servi de la Prinse Lazar, renor de la Senioria de Serbia.
William Wordsworth

**William Wordsworth** (1770–1850) ia es un poesiste famosa de England.

## Vide ance
* Revolui franses (poesia)
Yin-yang

La **yin-yang** es un simbol de dauisme ce sinifia la oposa de la prinsipe pasiva o "fema" (la oscur: yin) e la prinsipe ativa o "mas" (la clar: yang), ce la du interata (la curva), ce la un conteni la otra (la sirculos peti), e ce, ultima, la du es la mesma (la sircula grande: dao).
Port Louis

**Port Louis** es la capital de Mauris.

File:Voie rapide à Port Louis (février 2020) - 2.jpg|thumb|Port Louis
File:Vue d'un quartier de Port Louis (février 2020) et d'une voie rapide.jpg|thumb|Port Louis
File: Voie rapide à Port Louis (février 2020) - 1.jpg|thumb|Port Louis
File:Le Costa Mediterranea dans la rade de Port Louis (Maurice) le 29 février 2020.jpg|thumb|Port Louis
Otagon

Un **otagon** (de elinica antica ὀκτάγωνον *oktágōnon* "oto angulos", de ὀκτώ *oktṓ* "oto" e γωνία *gōnía* "angulo") es un poligon con oto lados reta e oto angulos. Cada angulo es 135°, e tota angulos es 1080°.

## Perimetre e area

La perimetre de la otagon con longia de lado reta *a* es:

:P=8a

La area es:

:\text{A} = 2(1+\sqrt{2})a^2

## Galeria

Star_polygon_8-3.svg|Esta es un *otagram*. Lo ave un otagon a media.
8-folding.svg|Crea un otagon par plia paper


## Esemplos

Tranvia de Buenos Aires Beatrice Murch 05 (14314315195).jpg
Kalai_Vannam_in_Black.jpg|Parapluves ave frecuente un forma otagon.
Exagon

Un **exagon** es un poligon con ses lados reta e ses angulos.

## Area

La area de la exagon es:

:\text{A} = \frac{3\sqrt{3}}{2}a^2

## Galeria

Honey_comb02.jpg|Un favo
Hexaschach.jpg|Xace exagon
2–3 Pavilion Buildings, Brighton (May 2015) (Hexagonal Window).JPG|Fenetra exagon
Cuadro

Un **cuadro** es un poligon con cuatro lados reta e cuatro angulos.

## Perimetre e area

La perimetre de la cuadro es:

:P=4\ell

La area es:

:A=\ell^2

## Galeria

Ybc7289-bw.jpg|Representa de un cuadro a un tableta arjila (1700 aec)
Cono

Un **cono** es en tre dimensiones e diminui de un basa a un punto.

Un cono con un basa poligon es un piramide.

## Galeria

טילון רז אמיגה תיכון רוטברג.jpg|Crema jelada
Cones500.jpg|Conos de trafica
Ustaxa

**Ustaxa - Organiza revoluinte corvatsce** (corvatsce: *Ustaša - Hrvatska revolucionarna organizacija*) ia es un promove nasionaliste corvastce fundida en 1929 par Ante Pavelić. Lo es un organiza faxiste, raziste, e teroriste, ativa, en sua forma orijinal entre 1929 e 1945. Sua membros ia mata centos de miles de serbsces, iudis, e romanis, plu oposantes political en Iugoslavia en la Gera Mundal Du.

La ideolojia de la promove ia es un misca de faxisme, catolicisme, e ultranasionalisme corvatsce. La Ustaxa ia suporta la crea de un Corvatsca Grande cual ta estende de la rio Drina a la borda con Beograd. La promove asentua la nesese per un Corvatsca razal pur e promove jenoside contra la serbsces, iudi, e romanis, e la persegue de corvatsces e bosnianes antifaxiste o oposante. Forte catolica, la Ustaxa ia promove catolicisme e islam como la relijios de corvatsces e bosnianes, e ia condena cristianisme ortodox, cual ia es la relijio xef de la serbsces. La Ustaxa ia vide la bosnianes como "corvatsces muslim", e como resulta los no ia es persegueda par causa de sua raza.

Cuando lo ia es fundida en 1930, lo ia es un organiza nasionaliste cual ia promove la crea de un stato corvatsce autonom. La promove ia opera como un organiza teroriste ante la Gera Mundal Du, ma en april 1941, lo ia es cargada con la rena de un parte de Iugoslavia ocupada par la Ase. Cuando la Ustaxa ia ateni potia en la NDH, un protejoria instituida par Italia faxiste e Deutxland nazi en la Gera Munda du, sua alas militar ia deveni la Armada de la Stato Autonom de Corvatsca e la militia ustaxa, ma los no ia reseta multe suporta.
Creosia (relijio)

**Creosia** es un relijio panteiste e anticristianiste fundida par Ben Klassen en Statos Unida en 1973. La ideas de esta relijio es derivada de darwinisme sosial, la filosofia de Nietzsche e sosialisme nasional. La testos scriveda par Ben Klassen ia dona importa a la mundo natural, defendente la materialisme ateiste, eujenetica e sosialisme razal beneficante la europeanes.
Siligo

**Siligo** es un vila en Sardinia (Italia) en la provinse de Sassari. Lo es 400 metres supra la nivel de mar. En 2014 la cuantia de popula ia es 891. La area es 43,45 km².
Franklin Delano Roosevelt

**Franklin Delano Roosevelt** (30 janero 1882 - 12 april 1945) ia es la presidente tredes-du de la Statos Unida de America. El ia es presidente 3 veses, 1932, 1936, e 1940. El ia es un xef de la Democratistes. El ia es de un familia vea nederland-american. Roosevelt sinifia *campo de roses* in nederlandes. El ia  mori de polio.
Lista de Presidentes de la Statos Unida de America

Su la Constitui de la Statos Unida, la Presidente de la Statos Unida es la xef de la stato e de la governa de la Statos Unida de America. Como xef de la potia de esecuta e xef de la governa federal, la presidente es la ofisia plu importante en la Statos Unida par influe e reconose. La presidente es ance la Comandor Xef de la Forsas Armida de la Statos Unida.

## Lista de presidentes
Lista de persones cual merita un biografia

Biografia es la studia e arciva de la vives de persones de istoria e persones ci vive oji.

Esemplos de persones importante:

## Musicistes
#Wolfgang Amadeus Mozart
#Johann Sebastian Bach
#Ludwig van Beethoven

## Esplorores
#Jacques Cartier
#Cristoforo Colombo
#Marco Polo
#Hernan Cortes
#Vasco da Gama
#Fernando Magallan
#Francis Drake
#Roald Amundsen
#Edmund Hillary

## Siensistes
#Albert Einstein 1879-1955
#Charles Darwin
#Isaac Newton 1642-1727
#Galileo Galilei

## Inventores
#Henry Ford
#Johann Gutenberg
#La Frates Wright
#Thomas Alva Edison
#Bill Gates

## Scrivores e filosofistes

#Socrate
#Platon (sirca 427 - s. 347)
#Aristotele
#Epicuro
#Laozi
#Confuzi (s. 551 - s. 479)
#Sun Zi
#Homero
#Herodoto
#Hipocrate
#Vergilio
#Martin Luther (1483-1546)
#Adam Smith
#Karl Marx
#William Shakespeare
#Johann Wolfgang von Goethe
#Franz Kafka
#Dante Alighieri
#Miguel de Cervantes
#Immanuel Kant
#Victor Hugo (1802-85)
#René Descartes
#Moliere
#Voltaire
#Hans Christian Andersen
#Elias Lönnrot
#Karl Popper

## Relijioses
#Jesus Cristos (Iexua)
#Zaratustra (628-551)
#Buda (Siddhartha Gautama)
#Martin Luther
#Martin Luther King Jr. (1929 - matada 1968)
#Muhammed
#Joseph Smith Jr.
#Mary Baker Eddy

## Artistes e pintores
#Leonardo da Vinci
#Michelangelo Buonarroti
#Diego Velazquez
#Rembrandt van Rijn
#Vincent van Gogh
#Pablo Picasso

## Matematicistes e fisicistes
#Arcimede
#Pitagora
#Al-Khawarizmi
#Blaise Pascal
#René Descartes
#Carl Friedrich Gauss
#Isaac Newton
#Nicolai Lobatxevsci
#Albert Einstein

## Xefes political e ativistes

#Tutancamun
#Alexandro la Grande
#Julio Cesar
#Cleopatra
#Cesar Augusto
#William la concistor
#Hugues Capet de Frans
#Richard 1 re England)
#Carlo la grande
#Txingis Han
#Saladin
#Timur
#Akbar la Grande (1542 - 1605)
#Carlo 5 imperor de la Impero Roman Santa
#Elizabeth 1 rea de England
#Felipe 2 re de Espania
#Louis 14 re de Frans
#Napoleon Bonaparte (1769 - 1821)
#Shaka Zulu (1787 - 1828)
#Simon Bolivar (1783 - 1830)
#Piotr la grande tsar de Rusia
#Sitting Bull (1834-90)
#Otto von Bismarck
#Leon Trotsky (1879 - 1940)
#Vladimir Lenin
#Josef Stalin (mor 1953)
#Adolf Hitler (mor 1945)
#Benito Mussolini
#Winston Churchill ministro prima de RU (1874 - 1965)
#Jozef Pilsudski xef de stato de Polsca
#Franklin Delano Roosevelt president de SUA (1882 - 1945)
#Harry Truman presidente de SUA
#Charles de Gaulle (1890 - 1970)
#Kwame Nkrumah (1909 - 1972)
#Mao Zedong
#Hirohito imperor de Nion
#Franz Ferdinand arceduxe de Osteraic
#Victoria rea de Rena Unida
#Wilhelm 2 imperor de Deutxland
#Mahatma Gandhi (1869 - 1948)
#Margaret Thatcher ministro prima de RU (1925 - 2013)
#Pol Pot
#Martin Luther King jr.

## Politicos e xefes moderna e internasional
#George W. Bush (Presidente 2000-2008)
#Gerhard Schroeder
#Angela Merkel
#Jacques Chirac
#Emmanuel Macron
#Silvio Berlusconi
#Kofi Annan
#Al Gore
#Nelson Mandela (1919- 2013)
#Tony Blair (P.M. 1997-2007)
#Lech Walesa
#Barack Obama (Presidente 2008-2016)
#Donald Trump (Presidente 2017-2021)
#Vladimir Putin
#Lista de Presidentes de la Statos Unida de America
Martin Van Buren

**Martin Van Buren** (5 desembre 1782 - 24 julio 1862) ia es la presidente oto de la Statos Unida de America.
William Henry Harrison

**William Henry Harrison** (9 febrero 1773 - 4 april 1841) ia es la presidente nove de la Statos Unida de America.
James Knox Polk

**James Knox Polk** (2 novembre 1795 - 15 junio 1849) ia es la presidente des-un de la Statos Unida de America.
Zachary Taylor

**Zachary Taylor** (24 novembre 1784 - 9 julio 1850) ia es la presidente des-du de la Statos Unida de America.
Arena

La **arena** es un materia natural e granetal. Lo es fada de roca divideda e otra particulas mineral. Sua composa varia multe, e depende de la fontes local de roca, ma, en locas interna e en locas costal nontropical, sua composante la plu comun es la silica (la diosido de silicon), usual en la forma de cuarzo.

Lo es portada par venta o acua, e es deponeda como plaias, dunas, e cosas simil. En desertos, la arena es la spesie dominante de tera.

Lo es comun la composante xef de la agregada usada per prepara la beton. Lo es ance usada per crea la vitro.

Enfantes gusta jua en caxas de arena, per esemplo en sua jardines, e persones construi comun casteles de arena sur plaias.
Calculo (jeolojia)

Un **calculo** es un peso libre de roca, capas de es portada par medios natural como rios e liscas de tera.

Calculos es comun lisa, ma los pote ave ance manxas fada par contata con otra rocas e calculos. Los ave colores e tramas variosa, e pote conteni raios de cuarzo o roca de un otra color.

Si un calculo es deponeda supra la nivel masima de la mar, organismos como licen pote crese sur los par la manca de contata con acua de mar.

On trova calculos ance distante de la mar, do mares antica ia covre la tera en un eda pasada, o en lagetas e rios.

Utiles fada de calculos es entre la ojetos fabricada la plu temprana cual on conose. On dati los a la periodo paleolitica de la istoria umana.
Mineral

Un **mineral** es un composada natural formada par prosedes jeolojial.  La composa vade de elementos pur a sales simple a silicatos multe complicada con miles de formas.  La studia de minerales es clamada minerolojia.
Roca

En jeolojia, **roca** o **petra** es un agrega solida e natural de minerales.

La strato esterna de la Tera, la litosfera, es fada de roca.

Ave jeneral tre spesies de roca: magmal, deponeda, e mutada.

La studia siensal de rocas es petrolojia, un parte importante de jeolojia.
Linguas dravidian

La **linguas dravidian** es un familia de linguas parlada xef en India sude e partes de India este e sentral, e ance en Srilanca e poxes peti en Pacistan sude-ueste, Afganistan sude, Nepal, Bangladex, e Butan. La linguas con la plu parlores es telugu, tamil, canada, e malaialam. On ave ance grupos peti de tribus cual parla linguas dravidian, como la curuc en India este e gondi en India sentral. La linguas dravidian es parlada par plu ca 215 milion persones en India, Pacistan, e Srilanca.

An si alga eruditas ia sujeste ce la linguas ia es traeda a India par migras de Asia sude-ueste en la milenio cuatro o tre o an plu temprana, la linguas no es fasil liada a cualce otra familia de linguas, e pote bon es nativa a India.

La linguas dravidian ia es atestada de la sentenio du aec en scrives tamil-brami sur la mures de cavas descovreda en Tamil Nadu. Sola du linguas dravidian es parlada sola estra India: Brahui en Balotxistan, e Dangar, un dialeto de Curuc en partes de Nepal e Butan. Nomes jeografial longo la costas de la Mar Arabi, e influes gramatical dravidian como cluinte en la linguas indoarian, sujeste ce la linguas dravidian ia es parlada plu vasta tra la sucontinente indian.

La sivilia de la Rio Indo (3300 - 1900 aec), locada en la norde-este de la sucontinente indian, es comun suposada como es dravidian. Similias cultural e linguistica ia es sitada como evidentes forte de un protodravidian orijin de la cultur. La descovre en Tamil Nadu de un sisel de petra suposada marcada con sinias de la sivilia de la Rio Indo de la neolitica tarde (la milenio du aec temprana, pd pos la descrese de la harapanes) ia es videda par alga como un indica de un orijin dravidian.

La linguas dravidian es aglutinante, e usa sempre sufisas, nunca prefisas. La ordina de parolas normal es sujeto-ojeto-verbo, ma la ordina es relativa libre. Lingua dravidian ave pronomes "cluinte", pd la pronomes de person un plural inclui de formas - incluinte e escluinte. Tempo per verbos ia es orijinal sola pasada-nonpasada. Los pote es transitiva, nontransitiva, e causativa, con voses ativa e pasiva. Cada verbo ave ance un forma negativa. La linguas ave multe similias gramatical con a linguas uralica, ma los ave no corelata en sua vocabulos per indica un relata vera.

La fonolojia es relativa simple. Lo ave sinco vocales - *a, e, i, o, u* - con varias corta e longa; lo no ave diftongos, ma usa *y* e *v* (o *w*) pos *a*. Consonantes inclui esplodentes con contrastes labial/dental, alveolal/retroflexe, e palatal/velal, ma no inclui formas vosida. Nasales ave formas labial, dental, retroflexe, e palatal. *r* e *l* ave formas alveolal e retroflexe. Final la consonantes inclui *w/v* e *y*. La plu de la linguas dravidian no usa esplodentes aspirada, ma reconose, a min en scrive, la distingui en parolas emprestada de sanscrito e otra linguas indoeuropean.
THAAD

**THAAD (Terminal High Altitude Area Defense)** es un sistem antibalistical de la armada de Statos Unida desiniada per tira a tera misiles balistica de estende corta e media en sua fase termina.
Abraham Lincoln

**Abrahm Lincoln** (12 febrero 1809 - 15 april 1865) ia es la presidente des-oto de la Statos Unida de America.

El ia es presidente en la gera interna american (1861-1865).

El ia es fusilida par John Wilkes Booth 14 april 1865, e mori la dia seguente.
Dia European de Cultur Iudiste

El **Dia European de la Cultur Iudiste** es un aveni selebrada en varia paises de Europa. La ojeto de esta dia es orginiza ativias realatada con la cultur iudiste e esposa los a la popla con la intende de mostra la erita cultural e istorial de la popla iudiste.
Eda vicing en Noria

La **eda vicing en Noria** va de 800 a 1100. Fontes istorial lo  considera de la ataca a Lindisfarne en 793 a la batalia de la Ponte Stamford en 1066.

La prima ataca vicing en England ia aveni en 789, ma con la monceria de Lindisfarne en 793 la vicinges ia apare en la istoria de Europa.
Catedral de San Magnus de Kirkwall

La **Catedral de San Magnus de Kirkwall** es un templo cristian presbiterian parteninte a la Eglesa de Scotland. Lo es locada en la site Kirkwall, en Orkney, Scotland.
Graniza

**Graniza** es un forma de presipita solida cual es composada de granes de pluve jelada. Lo es produida par nubes cumulonimbo.
Premio de risca

La **premio de risca** es la difere en la taso de interesa cual un investor reseta cuando el aseta un investi con min fidalia economial ca un otra.
Universia

Un **universia** es un organiza cual instrui e rexerca a un nivel alta. Lo dona diplomas academial en campos varios.

## Vide ance
* Lista de disiplinas academial
Universia de Libia

La **Universia de Libia** (arabi: *الجامعة الليبية‎*) ia es un universia publica en Tripoli (Libia).